nahid-hub/BLUGE-bengali-wikipedia-section-title-prediction huggingface dataset:
সঙ্গীত পরিচালক অঙ্কিত তিওয়ারি, জিৎ গাঙ্গুলি, ঘোষালের সমসাময়িক সঙ্গীতশিল্পী পাপন, পলক মুছল, সুখবিন্দর সিং, বম্বে জয়শ্রী, জাভেদ আলী, নেহা কক্কড়, ঋচা শর্মা, পাকিস্তানি সঙ্গীতশিল্পী গুলাম আলী, রাহাত ফাতেহ আলী খান, আসরার, আ কাপেলা সঙ্গীতদল পেন মাসালা, চলচ্চিত্র অভিনেত্রী দিয়া মির্জা, ক্রিকেটার এমএস ধোনি শ্রেয়া ঘোষালের কাজের প্রশংসা করেছেন। চলচ্চিত্র পরিচালক বিশাল ভারদ্বাজ, করণ জোহর, ও বিধু বিনোদ চোপড়া ঘোষালকে এই প্রজন্মের সেরা গায়িকা হিসেবে অভিহিত করেছেন। কানাডীয় সঙ্গীতশিল্পী নেসডি জোন্স, যুক্তরাজ্যের সঙ্গীতশিল্পী রোমা সাগর, ব্রিটিশ ভারতীয় সঙ্গীতশিল্পী ট্রিপেট গ্যারিয়েল, অনন্যা নন্দা ঘোষালকে তাদের অনুপ্রেরণা বলে উল্লেখ করেছেন।

ঊষা উথুপ তাকে "আগামী প্রজন্মের কণ্ঠ" বলে অভিহিত করেন। প্রবীণ সঙ্গীতশিল্পী বাণী জয়রাম ও মান্না দে তার সঙ্গীত দক্ষতার প্রশংসা করেন। জ্যেষ্ঠ সঙ্গীতশিল্পী অলকা ইয়াগনিক, আশা ভোঁসলে, লতা মঙ্গেশকর, হেমলতা, কবিতা কৃষ্ণমূর্তি, কুমার শানুও ঘোষালকে এই প্রজন্মের সেরা নারী সঙ্গীতশিল্পী হিসেবে উল্লেখ করেন। সোনু নিগম ঘোষালকে তার প্রিয় সঙ্গীতশিল্পী হিসেবে উল্লেখ করে বলেন, "যদি সর্বকালের সেরা সঙ্গীতশিল্পীদের তালিকা করা হয়, শ্রেয়া অবশ্যই এতে অন্তর্ভুক্ত হবেন।" "ইস্টার্ন আই"-এর আসজাদ নাজির তাকে নেপথ্য সঙ্গীতের অবিসংবাদিত রানী বলে অভিহিত করেন।

সঠিক অনুচ্ছেদ শিরোনাম কোনটি?
titleA. জনপ্রিয়তা
titleB. শিল্পদক্ষতা
titleC. প্রভাব ও খ্যাতি
titleD. ২০১৫-বর্তমান
উত্তর: titleC
এশীয়-প্রশান্ত মহাসাগরীয় জ্যোতির্বিদ্যা অলিম্পিয়াড (এপিএও) এশিয়ান দেশগুলির উচ্চ বিদ্যালয় শিক্ষার্থীদের জন্য আয়োজিত একটি আঞ্চলিক বাৎসরিক জ্যোতির্বিজ্ঞান ইভেন্ট। যেসকল দেশের দলসমূহ আন্তর্জাতিক জ্যোতির্বিজ্ঞান অলিম্পিয়াড (আইএও)-এ বাছাই হতে পারেনি তারা এশীয়-প্রশান্ত মহাসাগরীয় জ্যোতির্বিদ্যা অলিম্পিয়াড (এপিএও)-তে অংশগ্রহণ করতে পারে। এবং এপিএও আইএও-এর সময়সূচি অনুসরণ করে। এপিএও এপ্রিল ২৫, ২০০৫ সালে আইএও চেয়ারম্যান কর্তৃক প্রতিষ্ঠিত হয়।

বাংলাদেশ, কম্বোডিয়া, গণচীন, ইন্দোনেশিয়া, কাজাখস্তান, কির্গিজস্তান, কোরিয়া, নেপাল, পাকিস্তান, রাশিয়াএর এশিয়ান অংশ, সিঙ্গাপুর, থাইল্যান্ড এবং ভিয়েতনাম থেকে দল এপিএওতে অংশ নেয়।

সঠিক অনুচ্ছেদ শিরোনাম কোনটি?
titleA. এশীয়-প্রশান্ত মহাসাগরীয় জ্যোতির্বিদ্যা অলিম্পিয়াড
titleB. অংশগ্রহণকারী
titleC. প্রতিযোগিতার পর্বসমূহ
titleD. আরো দেখুন
উত্তর: titleA
বাংলাদেশ ও ভারতের অনেক বৃহৎ নদী পূর্ব থেকে পশ্চিমে প্রবাহিত হয়ে বঙ্গোপসাগরে পতিত হয়েছে। তন্মধ্যে উত্তরদিক থেকে গঙ্গা, মেঘনা এবং ব্রহ্মপুত্র; দক্ষিণদিক থেকে মহানদী, গোদাবরী, কৃষ্ণা, ইরাবতী এবং কাবেরী নদী উল্লেখযোগ্য। ৬৪ কিলোমিটারব্যাপী (৪০ মাইল) কৌম নদী সবচেয়ে ছোট নদী হিসেবে সরু খাল দিয়ে এবং ২,৯৪৮ কিলোমিটারব্যাপী (১,৮৩২ মাইল) বিশ্বের ২৮তম দীর্ঘ নদী হিসেবে ব্রহ্মপুত্র নদ বাংলাদেশ, চীন, নেপাল ও ভারতের মধ্য দিয়ে প্রবাহিত হয়ে বঙ্গোপসাগরে মিলিত হয়েছে। সুন্দরবন ম্যানগ্রোভ বনাঞ্চল গঙ্গা, ব্রহ্মপুত্র ও মেঘনা নদীর ব-দ্বীপকে ঘিরে গঠিত হয়েছে। মায়ানমারের (সাবেক বার্মা) ইরাওয়াদি (সংস্কৃত ইরাবতী) নদীও এ উপসাগরে মিলিত হয়েছে এবং একসময় গভীর ও ঘন ম্যানগ্রোভ বনাঞ্চলের সৃষ্টি করেছিল।

সঠিক অনুচ্ছেদ শিরোনাম কোনটি?
titleA. ঘূর্ণিঝড় ও ঘূর্ণিবাত্যা
titleB. নদ-নদী
titleC. চীনের জন্য
titleD. দ্বীপপুঞ্জ
উত্তর: titleB
সেন রাজবংশ কিঞ্চিদধিক একশ বছর (১০৯৭-১২২৫ খ্রিষ্টাব্দ) বাংলা শাসন করে। প্রাচীন বাংলার ইতিহাসে একাদশ শতাব্দীর অন্তিমলগ্নে পাল রাজবংশের অবসান ঘটিয়ে সেনদের উত্থান একটি অত্যন্ত গুরুত্বপূ্র্ণ অধ্যায়। বাংলার পাল রাজবংশের রাজা দ্বিতীয় মহীপালের রাজত্বকালে বারেন্দ্র 'সামন্তচক্রের' বিদ্রোহের সুযোগ নিয়ে সেন রাজবংশের প্রতিষ্ঠাতা বিজয় সেন পশ্চিমবঙ্গে ক্রমশ স্বীয় আধিপত্য বিস্তার করেন এবং অবশেষে বাংলার পাল রাজবংশের রাজা মদনপালের রাজত্বকালে স্বাধীন সত্ত্বার বিকাশ ঘটান। বাংলায় সেন শাসনের বিশেষ তাৎপর্য এই যে, সেনগণই সর্বপ্রথম সমগ্র বাংলার ওপর তাদের নিরঙ্কুশ শাসন প্রতিষ্ঠা করতে সক্ষম হয়েছেন। ভারতবর্ষের ইতিহাসে বাংলার সেন বংশীয় রাজাদের মধ্যে বিজয় সেন, বল্লাল সেন, ও লক্ষ্মণ সেন বিশিষ্ট স্থান অধিকার করছেন।

লক্ষ্মণ সেন ছিলেন বৈষ্ণব মতবাদের কঠোর অনুসারী। তিনি 'পরমবৈষ্ণব' বা 'পরমনরসিংহ' উপাধি ধারণ করেন। তার ধর্মমত পরিবর্তন সম্পর্কে সঠিক কিছু জানা যায় না। লক্ষ্মণ সেন তার অসামান্য গুণাবলী ও দানশীলতার জন্য খ্যাত ছিলেন। তবকাত-ই-নাসিরীর লেখক মিনহাজ-উস-সিরাজ তার দানশীলতায় মুগ্ধ হয়ে তাকে বাংলার 'মহান রায়' হিসেবে অভিহিত করেন এবং দিল্লীর সুলতান কুতুবউদ্দিন আইবকের তুল্য বিবেচনা করেন। তার শাসনকালের শেষ দিকে অবশ্য লক্ষ্মণ সেন রাজকার্য পরিচালনায় অশক্ত হয়ে পড়েন। এই সময় সাম্রাজ্যের অভ্যন্তরে বিশৃঙ্খলা ও সংহতির অভাব পরিলক্ষিত হয়। সমসাময়িক লেখসূত্রে সেন রাজ্যের বিভিন্ন অঞ্চলে বেশ কতগুলি বিদ্রোহী প্রধানের মাথাচাড়া দিয়ে ওঠার আভাস পাওয়া যায়।

প্রাচীন বাংলার ইতিহাসে সেন রাজবংশের রাজত্বকাল দীর্ঘস্থায়ী না হলেও অত্যন্ত গুরুত্বপূর্ণ। পাল সাম্রাজ্যের পতনের পর বাংলায় যে রাজনৈতিক অনৈক্য দেখা দিয়েছিল, সেন রাজারা তা রোধ করেন। সেন রাজারা ছিলেন গোঁড়া হিন্দু। তাই এই সময় বাংলায় হিন্দুধর্ম রাজ-পৃষ্ঠপোষকতা লাভ করে এবং সমাজে ব্রাহ্মণদের মর্যাদা বৃদ্ধি পায়। মুসলমান রাজত্বকালেও যে বাংলায় হিন্দু সংস্কৃতি টিকে ছিল, তার অন্যতম কারণ এই সংস্কৃতিতে সেন রাজাদের অবদান। সেন রাজাদের শাসন শেষ হলে বাংলায় তুর্কি শাসন শুরু হয়।


সঠিক অনুচ্ছেদ শিরোনাম কোনটি?
titleA. প্রাচীন কাল
titleB. বৈদ্য রাজত্ব এবং রাজা
titleC. গোত্র
titleD. উৎপত্তি ও জাতিতত্ব
উত্তর: titleB
২০০৬ সালের রাজ্য বিধানসভা নির্বাচনে, ফরওয়ার্ড ব্লকের তারাপদ চক্রবর্তী ওন্দা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের আবেদা বিবি শেখ কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের অনিল মুখার্জি ২০০১ সালে কংগ্রেসের শেখ সাজাহানকে পরাজিত করেন, ১৯৯৬ সালে কংগ্রেসের অরুপ খানকে, ১৯৯১ সালে কংগ্রেসের শম্ভু নারায়ণ গোস্বামীকে, ১৯৮৭ সালে কংগ্রেসের তপন ব্যানার্জীকে এবং ১৯৮২ এবং ১৯৭৭ সালে কংগ্রেসের শম্ভু নারায়ণ গোস্বামীকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৫৭-১৯৭২
titleB. এলাকা
titleC. নির্বাচনী ফলাফল
titleD. ১৯৭৭-২০০৬
উত্তর: titleD
ইংল্যান্ডে ফিরে ১৯০৬ মৌসুমে প্রথম-শ্রেণীর ক্রিকেটে ১,০০০ রান ও ১০০ উইকেট লাভের ন্যায় ডাবল পান। ঐ সময়ে এটিই সর্বকনিষ্ঠ খেলোয়াড় হিসেবে এ কৃতিত্ব অর্জন করেছিলেন। গ্লুচেস্টারশায়ারের বিপক্ষে ১৪৮ রান নেয়ার পর ৭/৮৫ ও ৪/৬৩ পান। এছাড়াও, পরের খেলাতেই দশ উইকেট নিয়েছিলেন। ৩০.১০ গড়ে সর্বমোট ১,১৭৪ রান পেয়েছিলেন তিনি ও ২০.২৮ গড়ে ১১৮ উইকেট লাভ করেন। এর স্বীকৃতিস্বরূপ লর্ডস ও ওভালে জেন্টলম্যান বনাম প্লেয়ার্সের মধ্যকার প্রতিনিধিত্বমূলক খেলায় অংশগ্রহণের জন্যে মনোনীত হন। তিনি শৌখিন খেলোয়াড়সমৃদ্ধ জেন্টলম্যানের পক্ষে খেলেছিলেন। এ মৌসুম শেষে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। এতে উল্লেখ করা হয় যে, খুব কম ক্রিকেটারই এতো অল্প বয়সে এ ধরনের সমান গুণে গুণান্বিত।

এ পর্যায়ে জ্যাক ক্রফোর্ড আক্রমণাত্মক, শক্তিশালী শট খেলে দর্শকদের আগ্রহের কেন্দ্রবিন্দুতে উপনীত হন। ১৯০৭ সালে অল্প কয়েকদিনের ব্যবধানে ওভালে অনুষ্ঠিত দুইটি ভিন্ন খেলায় নিজ দল ও স্বাগতিক দলের বিশ্রাম কক্ষে বল ফেলেন। ঐ মৌসুমের শেষদিকে কেন্টের বিপক্ষে ৯০ মিনিটে ১০৩ রান তুলেন। এটিই ঐ মৌসুমে তার একমাত্র সেঞ্চুরি ছিল। বেশ কয়েকটি বল দর্শকদের মাঝে ফেলেন তিনি। টাইমসের অভিমত, এ ইনিংসটি উড্ডীয়মান পাখীর ন্যায়। সামগ্রিকভাবে ক্রফোর্ডের ব্যাটিং রেকর্ড পূর্ববর্তী মৌসুমের ন্যায় ছিল। ৩০.৪৭ গড়ে ১,১৫৮ রান তুলেন তিনি। বল হাতে নিয়ে ১৬.৯৫ গড়ে ১২৪ উইকেট পান ও নিজস্ব দ্বিতীয় ডাবল লাভের অধিকারী হন। আরও একবার জেন্টলম্যান বনাম প্লেয়ার্সের মধ্যকার খেলার জন্যে মনোনীত হন। তন্মধ্যে, দ্বিতীয় খেলায় ৬/৫৪ পান।

ফলশ্রুতিতে, দক্ষিণ আফ্রিকার বিপক্ষে অনুষ্ঠিত তিন টেস্টের দুইটিতে খেলার সুযোগ লাভ করেন। এগুলোই ইংল্যান্ডের মাটিতে তার টেস্ট খেলায় অংশগ্রহণ ছিল। তিন ইনিংস মিলিয়ে ২৬ রান ও ২৯ ওভার বোলিং করে উইকেট শূন্য ছিলেন তিনি। দ্বিতীয় টেস্টে ইংল্যান্ড জয় পায়। এটিই সিরিজের একমাত্র ড্রবিহীন খেলা ছিল। তবে, উইজডেন সংবাদদাতা মনে করেন যে, খেলায় পিচের অবস্থা বিবেচনায় তাকে খেলা থেকে বিরত রাখা ভুল ছিল। টেস্টগুলোয় সফলতা না পেলেও ঐ মৌসুমের শীতকালে অস্ট্রেলিয়া গমনের জন্যে তাকে মনোনীত করা হয়। তবে, তখনো দক্ষিণ আফ্রিকার বিপক্ষে সিরিজটি শেষ হয়নি। তিনি গণমাধ্যমে বক্তব্য রাখেন যে, এ সফর শেষে তিনি অস্ট্রেলিয়ায় হয়তোবা গমন করবেন।

সঠিক অনুচ্ছেদ শিরোনাম কোনটি?
titleA. সারে দলে সাফল্য
titleB. আন্তর্জাতিক ক্রিকেট
titleC. শৈশবকাল
titleD. সারে অধ্যায়
উত্তর: titleA
এলাকাবাসীর মধ্যে ইসলামের মর্মবাণী পৌঁছাতে এবং নিরক্ষরতার অভিশাপ থেকে মুক্ত করতে ১৯০৪ সালে পীরে কামেল মুফতি মাওলানা শাহসূফী আবদুল গণি (রহ.) এ মাদ্রাসাটি প্রতিষ্ঠা করেন। প্রতিষ্ঠানটি বালাকোটের গাজী শাহসূফী নূর মোহাম্মদ নিজামপুরী (রহ.) এর নামানুসারে নামকরণ করা হয়। মাদ্রাসাটি ১৯৫০ সালে আলিম এবং ১৯৫২ সালে ফাজিল মঞ্জুরী লাভ করে। এ মাদ্রাসা থেকে ১৯৫৩ সালে প্রথম আলিম ও ফাজিল বোর্ড পরীক্ষায় শিক্ষার্থীরা অংশগ্রহণ করে।

সঠিক অনুচ্ছেদ শিরোনাম কোনটি?
titleA. পর্যায়
titleB. কৃতিত্ব ও ফলাফল
titleC. শিক্ষক-শিক্ষার্থী
titleD. ইতিহাস
উত্তর: titleD
১৯৯৮ সালের মে মাসে ইন্দোনেশিয়ায় জাতিগত দাঙ্গা দেখা যায়। সেই দাঙ্গায় চীনা ইন্দোনেশীয় ব্যক্তিদের উপর হামলা চালানো হয়। এই হামলার পর হংকংয়ে অবস্থিত চীনা বিভিন্ন জাতিগোষ্ঠীর সদস্যরা প্রতিবাদ জানায়। এদের মধ্যে হংকং ডেমোক্র্যাটিক পার্টি এর প্রধান মার্টিন লি, এই ঘটনার তীব্র নিন্দা জানিয়ে, ইন্দোনেশিয়ার তৎকালীন রাষ্ট্রপতি, বি যে হাবিবির নিকট আনুষ্ঠানিকভাবে চিঠি লেখেন। 
হংকং এর, চীনের থেকে একটি স্বতন্ত্র নীতিমালা থাকায়, হংকং সরকার, ইন্দোনেশীয় সরকারের বিরুদ্ধে প্রতিবাদ জানায় এবং একই সাথে হংকংয়ে অবস্থানরত ইন্দোনেশীয় শ্রমিকদের বহিষ্কারের হুমকি দেয়। যদিও শেষপর্যন্ত হংকং এই হুমকির বাস্তবায়ন করে নি।

সঠিক অনুচ্ছেদ শিরোনাম কোনটি?
titleA. বাণিজ্য
titleB. হংকংয়ে অবস্থিত ইন্দোনেশীয় নাগরিক
titleC. আনুষ্ঠানিক সম্পর্ক
titleD. উল্লেখযোগ্য ঘটনা
উত্তর: titleD
অভিজিৎ সাওয়ান্ত প্রথম মৌসুমে জিতেছে "ইন্ডিয়ান আইডল" ২০০৫ সালে তার প্রথম একক অ্যালবাম, পপ আইডল বিন্যাসে একটি অভিযোজন, "আপকা অভিজিৎ সাওয়ান্ত", ৭ মুক্তি পায় এপ্রিল ২০০৫ যে বছর তিনি গান "মারজাওয়ান মিটজাওয়া" করণ, সিনেমা "আশিক বানায়া আপনে" এ প্লেব্যাক গাওয়া করেনি । সাওয়ান্ত জাকার্তা অনুষ্ঠিত হয়, যা "এশিয়ান আইডল", প্রথম সংস্করণ অংশ নেন, ইন্দোনেশিয়া ১৫ - ডিসেম্বর ২০০৭ ১৬ তিনি ব্রায়ান অ্যাডামস এবং দ্বারা আমি সবকিছু সঞ্চালিত তার নিজের গান "জুনুন" । হাদী মির্জা এর সিংগাপুর আইডল সাওয়ান্ত তৃতীয় সমাপ্তি সঙ্গে, প্রতিযোগিতায় জেতেন । তার দ্বিতীয় অ্যালবাম, "জুনুন - অভিজিৎ সাওয়ান্ত" ১০ জুলাই ২০০৭ ভারতে চার্টেড টাইটেল গান "জুনুন" মুক্তি পায় । অভিজিৎ সাওয়ান্ত 'একটি চূড়ান্ত ছিল' জো জিতা ওয়াহি সুপার স্টার 'অন' স্টার প্লাস ২০০৮ শোতে বিজয়ী এবং রানার্স-আপ মধ্যে একটি প্রতিযোগিতার ছিল বিভিন্ন গান গাওয়া বাস্তবতা ভারতীয় টেলিভিশনে দেখায়. সাওয়ান্ত শো প্রথম রানার আপ হন ।

সঠিক অনুচ্ছেদ শিরোনাম কোনটি?
titleA. গান গাওয়া
titleB. ভারপ্রাপ্ত
titleC. Discography
titleD. ক্যারিয়ার
উত্তর: titleA
সুরাকার্তা‌র মেয়রের পদে লড়বার সময় তার সম্পদ ও আসবাবপত্রের ব্যবসায়ী হওয়া নিয়ে প্রশ্ন উঠে; একটি একাডেমিক পেপার দাবি করে যে তার নেতৃত্বের ধরন সফল হয়েছিল কারণ এখানে জনসাধারণের সাথে মজবুত সম্পর্ক গড়ে তোলা হয় যার ফলে তার প্রতি মানুষের বিশ্বাস জন্মায়। ব্যবসায়ী হিসেবে তার ভ্রমণ করা ইউরোপীয় শহরের উন্নয়ন কাঠামো তিনি তার নিজ শহর সুরাকার্তা‌য় গ্রহণ করেন।

সুরাকার্তা‌র মেয়র হিসেবে তার সাত বছরের কর্মকাণ্ডের মধ্যে রয়েছে।:


তার সমর্থকরা তার নেতৃত্বে সুরাকার্তা‌র উন্নয়ন এবং "সোলোঃ জাভার আত্মা" স্লোগানকে নির্দেশ করে থাকে। দায়িত্বে থাকাকালীন সময়ে উচ্ছিষ্ট বস্তুর ব্যবসায়ীদের তিনি বানজারসারি উদ্যানে স্থানান্তর করেন। এর মাধ্যমে উন্মুক্ত স্থানগুলো পুনরুজ্জীবিত করা হয়। ব্যবসা প্রতিষ্ঠানগুলোর সামাজিক কাজে জড়িত হওয়ার উপর তিনি গুরুত্বারোপ করেন।। স্থানীয় টিভিতে নিয়মিতভাবে আসার মাধ্যমে তিনি স্থানীয় জনতার সাথে যোগাযোগ বৃদ্ধি করেন। তার উদ্যোগে ২০০৬ খ্রিষ্টাব্দে সুরাকার্তা‌ অর্গানাইজেশন অফ ওয়ার্ল্ড হেরিটেজ সিটিসের সদস্য হয় এবং ২০০৮ খ্রিষ্টাব্দের অক্টোবরে সংগঠনের সম্মেলনের আয়োজক শহর হিসেবে নির্বাচিত হয়। ২০০৭ খ্রিষ্টাব্দে সুরাকার্তা‌ বিশ্ব সঙ্গীত উৎসবের আয়োজক হয় যা ভাসতেনবুর্গ‌ দুর্গ কমপ্লেক্সে অনুষ্ঠিত হয়। ২০০৮ খ্রিষ্টাব্দে এই উৎসব মানকুনেগারান প্রাসাদ কমপ্লেক্সে অনুষ্ঠিত হয়।

তার ব্যক্তিগত কর্মপ্রণালীর মধ্যে "করতে পারি" স্লোগান জনপ্রিয় হয়। ২০১১ খ্রিষ্টাব্দের ক্রিসমাসের কিছু আগে সুরাকার্তা‌র মেয়র হিসেবে তিনি একটি ঘটনায় ব্যক্তিগতভাবে জড়িয়ে পড়েন; এসময় রাষ্ট্রীয় মালিকানাধীন বিদ্যুত কোম্পানির কাছে সুরাকার্তা‌র মিউনিসিপালিটির প্রায় ১০ লক্ষ মার্কিন ডলারের বিল বকেয়া ছিল। কোম্পানির নীতি অনুযায়ী বাকি বিল সংগ্রহের শৃঙ্খলার জন্য ক্রিসমাসের কিছু আগে সুরাকার্তা‌র রাস্তার বাতি বন্ধ করে দেয়। মিউনিসিপালিটি দ্রুত পরিশোধের ব্যবস্থা করে কিন্তু প্রতিবাদ করে বলে যে বিদ্যুত কোম্পানির উচিত ছিল এধরনের কাজের আগে জনসাধারণের স্বার্থের দিকে লক্ষ্য রাখা। এই যুক্তি জোরদার করার জন্য জোকো উইদোদো ব্যক্তিগতভাবে বিদ্যুত কোম্পানির স্থানীয় অফিসে গিয়ে ১০০ মূল্যের নোট এবং কয়েন আকারে বিল পরিশোধ করে।

ইন্দোনেশিয়ার ম্যাগজিন টেম্পু ২০০৮ খ্রিষ্টাব্দে তাকে "টেম্পু'স লিডার্স‌ অফ চয়েস" মনোনীত করে। তিনি ২০১০ খ্রিষ্টাব্দে রিপাবলিকা পত্রিকা থেকে"চাঙ্গেমাকের্স‌ এওয়ার্ড" লাভ করেন। ২০১১ খ্রিষ্টাব্দে দল কর্তৃক মনোনীত হওয়ার পূর্বে জাকার্তার গভর্নর পদের নির্বাচনের জন্য তার নাম উঠে আসে।.

সঠিক অনুচ্ছেদ শিরোনাম কোনটি?
titleA. সুরাকার্তা‌র মেয়র
titleB. গণপরিবহন
titleC. মন্ত্রিপরিষদে রদবদল
titleD. রাজনৈতিক জীবন
উত্তর: titleA
পড়াশোনা শেষ করার পরে, জিলানী ১৯৭৮ সালে মুলতানের জেলা আদালতে আইন প্রয়োগ শুরু করেন। লাহোর হাইকোর্টে আইনজীবী হিসাবে নাম লেখানোর পরে, ১৯৭৬ সালে তিনি লাহোর হাইকোর্ট আইনজীবী সমিতির সাধারণ সম্পাদক নির্বাচিত হয়েছিলেন এবং ১৯৭৮ সালে পাঞ্জাব বার কাউন্সিলের সদস্য হন।

১৯৭৯ সালের জুলাই মাসে তিনি পাঞ্জাবের সহকারী অ্যাডভোকেট-জেনারেল নিযুক্ত হন এবং ১৯৮৩ সালে সুপ্রীম কোর্টের আইনজীবী হিসাবে নথিভুক্ত হন। ১৯৮৮ সালে, তিনি ১৯৯৩ সালে প্রদেশের অ্যাডভোকেট-জেনারেল হওয়ার আগে, তাকে পাঞ্জাবের অতিরিক্ত অ্যাডভোকেট-জেনারেল পদে পদোন্নতি দেওয়া হয়েছিল।

সঠিক অনুচ্ছেদ শিরোনাম কোনটি?
titleA. আইনি পেশা
titleB. বিচারিক পেশা
titleC. ভারপ্রাপ্ত প্রধান নির্বাচন কমিশনার
titleD. বিচারিক দর্শন
উত্তর: titleA
১৯২৪ সালে কামাল যখন মসুল সমস্যা নিয়ে ব্যস্ত ছিলেন তখন শেখ সাঈদ বিদ্রোহ সংগঠিত করা শুরু করেন। শেখ সাঈদ ছিলেন একজন ধনী কুর্দি গোত্রীয় ব্যক্তি। তিনি নকশবন্দি তরিকার নেতা ছিলেন। তিনি খিলাফতের বিলুপ্তির প্রতিবাদের সাথে পাশ্চাত্য ধাচের নাগরিক আইন, ধর্মীয় রীতির অবলোপন, বহুবিবাহের উপর নিষেধাজ্ঞা ও সিভিল ম্যারেজ রীতিরও প্রতিবাদ করে। তিনি তার অনুসারীদেরকে সরকারের বিরুদ্ধের নীতির বিরুদ্ধে সংগঠিত করেন। ইসলামী আইনের পুনপ্রতিষ্ঠা প্রচেষ্টার অংশ হিসেবে তার বাহিনী দেশময় ছড়িয়ে পড়ে, সরকারের কার্যালয়গুলো অবরোধ করে ও এলাজিগ ও দিয়ারবাকিরের গুরুত্বপূর্ণ শহরের অভিমুখে যাত্রা করে। সরকারের সদস্যরা শেখ সাঈদের বিদ্রোহকে পাল্টা বিপ্লব হিসেবে চিহ্নিত করেন। একে প্রতিরোধ করার জন্য তারা সামরিক পদক্ষেপ নেন। বিদ্রোহকে দমন করার জন্য ১৯২৫ সালের ৪ মার্চ আইন পাশ হয়। এই আইনের ফলে সরকার ব্যতিক্রমী ক্ষমতা লাভ করে সেই সাথে ধ্বংসাত্মক গ্রুপগুলো দমন করা কর্তৃত্ব লাভ করে। ১৯২৯ সালের ৪ মার্চ এটি বিলুপ্ত হয়।

জিএনএ এর অনেক সদস্য এসব পরিবর্তনে অসন্তুষ্ট ছিলেন। রিপাবলিকান পিপলস পার্টির বৈঠকে তারা বিরোধীদের প্রতি সহানুভূতিশীল উল্লেখ করে নিন্দিত হন। মোস্তফা কামাল তা নিজের দলের ভেতর সংখ্যালঘু হয়ে পড়ার ভয় প্রকাশ করেন। তিনি এই দলটিকে বাদ না দেয়ার সিদ্ধান্ত নেন। পরবর্তীতে নিন্দা প্রস্তাব দলভঙ্গের সুযোগ করে দেয়। কাজিম কারাবেকির তার বন্ধুদের নিয়ে ১৯২৪ সালের ১৭ অক্টোবর এমন একটি দল প্রতিষ্ঠা করেন। এই নিন্দা মোস্তফা কামালের জন্য আস্থা ভোটে রূপ নেয়। ৮ নভেম্বর ভোটের পর এই নিন্দা প্রত্যাখ্যাত হয়। কামালের দল সংসদে একটি ছাড়া বাকি আসনগুলো লাভ করে। বিপুল সংখ্যাগরিষ্ঠতার লাভের পর কামাল বলেন, “তুর্কি জনগণ প্রজাতন্ত্র, সভ্যতা ও প্রগতির পথে যাত্রার ব্যাপারে দৃঢ় প্রতিজ্ঞ।”

১৯২৪ সালের ১৭ নভেম্বর দলত্যাগীরা প্রগ্রেসিভ রিপাবলিকান পার্টি গঠন করেন। এর ফলে বহুদলীয় ব্যবস্থা চালু হয়। পিআরপি এর অর্থনৈতিক কর্মসূচি রাষ্ট্রীয় সমাজতন্ত্রের বদলে ব্যক্তি উদ্যোগকে সমর্থন করে। দলের নেতৃবৃন্দ কামালের বিপ্লবী মুলনীতিকে সমর্থন করলেও সাংস্কৃতিক বিল্পব ও ধর্মনিরপেক্ষতার মূলনীতির ব্যাপারে দ্বিমত পোষণ করে। তারা মোস্তফা কামালের কর্মকাণ্ডের সাথে মৌলিকভাবে দ্বিমত ছিলেন না।

১৯২৬ সালে ইজমিরে মোস্তফা কামালকে হত্যা করার পরিকল্পনা ফাস হয়। খিলাফতের বিলুপ্তির বিপক্ষে অবস্থানকারী একজন প্রাক্তন সাংসদ এর সূত্রপাত করেন। তদন্ত হত্যা পরিকল্পনা থেকে সহিংস কর্মকাণ্ডের হোতাদের দিকে গড়ায়। তবে মূল উদ্দেশ্য ছিল কামালের সাংস্কৃতিক বিপ্লবের বিরোধীদের চিহ্নিত করা। তদন্তের ফলে কারাবেকিরসহ অনেক রাজনৈতিক কর্মীকে বিচারের মুখোমুখি হতে হয়। চাভিদ, আহমেদ শুকরু ও ইসমাইল কানবুলাতসহ কমিটি অব ইউনিয়ন এন্ড প্রগ্রেসের বেশ কয়েকজন নেতা যারা তুর্কি বিপ্লবে দ্বিতীয় সারিতে ছিলেন, দোষী সাব্যস্ত হন। তাদের ফাঁসিতে ঝোলানো হয়। পিআরপি ও শেখ সাঈদের বিদ্রোহী গ্রুপের মধ্যে যোগসাজোশ তদন্তে বের হয়ে আসে। বিচারের ফলে পিআরপিকে বিলুপ্ত করা হয়। ফলে নিয়মতান্ত্রিক বিরোধীতার ধারা ভেঙে পড়ে। মোস্তফা কামাল বলেন, “আমার নশ্বর দেহ ধুলো হয়ে যাবে, কিন্তু তুর্কি প্রজাতন্ত্র চিরকাল টিকে থাকবে”। হত্যাচেষ্টার পর তিনি এই উক্তি করেন।

সঠিক অনুচ্ছেদ শিরোনাম কোনটি?
titleA. আধুনিকীকরণের প্রচেষ্টা, ১৯২৬-১৯৩০
titleB. কামালের বিরোধীপক্ষ, ১৯২৪-১৯২৭
titleC. প্রথম বিশ্বযুদ্ধ (১৯১৪-১৯১৮)
titleD. কামালের বিরোধীপক্ষ, ১৯৩০-১৯৩১
উত্তর: titleB
পুরুষতান্ত্রিক হিন্দুধর্ম ত্রিদেবীকে প্রধান দেবত্রয় "ত্রিমূর্তি"র তিনজন পত্নী এবং অপ্রধান দেবী হিসেবে গণ্য করে। কিন্তু হিন্দুধর্মের নারীবাদী শাখা শাক্তধর্মে সৃষ্টিকর্তা (মহাসরস্বতী), পালনকর্তা (মহালক্ষ্মী) ও সংহারকর্তা (মহাকালী) ― এঁরা তিনজন প্রধান দেবী রূপেই বিবেচিতা হন, আর এঁদের তিন স্বামী হলেন ত্রিমূর্তিরূপী অপ্রধান দেবতা।

সঠিক অনুচ্ছেদ শিরোনাম কোনটি?
titleA. ত্রিমূর্তির পত্নীত্রয়
titleB. ত্রিদেবীর মাহাত্ম্য
titleC. ত্রিমূর্তির নারী অবতার
titleD. বহিঃসংযোগ
উত্তর: titleC
সীতাকুণ্ড উপজেলার মধ্যভাগে কুমিরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তরে বাঁশবাড়িয়া ইউনিয়ন, পূর্বে হাটহাজারী উপজেলার মির্জাপুর ইউনিয়ন ও হাটহাজারী পৌরসভা, দক্ষিণে সোনাইছড়ি ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. অবস্থান ও সীমানা
titleC. ধর্মীয় উপাসনালয়
titleD. প্রশাসনিক কাঠামো
উত্তর: titleB
২০১২ খ্রিষ্টাব্দের ১ ডিসেম্বর জোকো "স্মার্ট জাকার্তা কার্ড" চালু করেন। জাকার্তার দরিদ্র শিক্ষার্থীদের সাহায্য করা এর উদ্দেশ্য ছিল। এর কার্ডে অর্থ বরাদ্দ দেয়া হত এবং শিক্ষার্থীদের বই, ইউনিফর্ম ইত্যাদি শিক্ষা উপকরণের জন্য প্রয়োজনীয় এই অর্থ এটিএম থেকে উত্তোলন করা যেত। কার্ডের ব্যবহার পর্যবেক্ষণ করা হত। শিক্ষার কাজ ছাড়া অন্য উদ্দেশ্যে কার্ড ব্যবহার করার অনুমতি ছিল না।

সঠিক অনুচ্ছেদ শিরোনাম কোনটি?
titleA. ইন্দোনেশিয়ার রাষ্ট্রপতি
titleB. রাষ্ট্রপতি পদপ্রার্থী
titleC. শিক্ষা কর্মসূচি
titleD. জাকার্তার গভর্নর
উত্তর: titleC
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। রাণাঘাট - লালগোলার শাখা রেলপথ ১৯০৫ সালে শিয়ালদহ রাণাঘাট রেলপথের একটি সম্প্রসারিত অংশ হিসেবে প্রতিষ্ঠিত হয়েছিল। বহরমপুর কোর্ট রেলওয়ে স্টেশন নামটিতে অতিতে বহরমপুর-এর ব্রিটিশ উচ্চারণ "বৈহমপুর" হিসাবে ছিল। এই রেলওয়ে স্টেশনটি মুর্শিদাবাদ শহরে অবস্থিত। বহরমপুর কোর্ট ও শিয়ালদহের মধ্যবর্তী রেল দূরত্ব ১৮৬ কিলোমিটার (১১৬ মাইল)। ভারতীয় রেলওয়ে দ্বারা দ্বৈত ট্র্যাকের বিদ্যুতায়ন এবং উদ্বোধনের পর, এই স্টেশনটি তিনটি প্ল্যাটফর্মে পরিবর্তিত ও পুনর্নির্মিত করা হয়েছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. অবকাঠামো
titleD. প্রধান ট্রেন
উত্তর: titleA
এখানে কোন একক " কাল্পনিক অর্থনৈতিক তত্ত্ব" নেই; অস্তিত্বের মধ্যে অনেক ভিন্ন " কাল্পনিক তত্ত্ব" আছে। যাইহোক, তারা যা ভাগ করে, তা অর্থনৈতিক এবং সামাজিক জীবনের কার্যকারিতা বোঝার জন্য যথোপযুক্ত সৃষ্টিকর্তার প্রতিনিধিত্ব করে নিউক্লাসিক্যাল অর্থেডক্সির প্রত্যাখ্যান। এই প্রত্যাখ্যানের কারণ পরিবর্তিত হতে পারে। সাধারণত প্রচলিত ধারনা বিরোধী সমালোচকদের মধ্যে পাওয়া কিছু উপাদান নিচে তালিকাভুক্ত করা হয়।

সঠিক অনুচ্ছেদ শিরোনাম কোনটি?
titleA. সবচেয়ে সাম্প্রতিক উন্নয়ন
titleB. বাজার ভারসাম্যহীনতা নিউক্লাসিকাল মডেল সমালোচনা
titleC. ইতিহাস
titleD. নব্য-সনাতনী অর্থনীতি প্রত্যাখ্যান
উত্তর: titleD
বিশালাকার শিকারি পাখিদের প্রাইমারি রেমিজিস পালকের অগ্রভাগ অনেকক্ষেত্রে সরু আকার ধারণ করে (পাখনার শেষপ্রান্তের পালকগুলিতে)। এই সরু হয়ে যাওয়াকে ইমার্জিনেশন অথবা নচ বলে। পর্যায়ক্রমে সরু হলে তাকে "ইমার্জিনেশন" এবং হঠাৎ সরু হলে তাকে "নচ" বলা হয়। (উপরে ডানদিকে প্রদত্ত পালকের চিত্রটি লক্ষ্য করলে দেখা যাবে, প্রাইমারি পালকটির ডান পাশে ইমার্জিনেশন ও বাম পাশে নচ বিদ্যমান)। এই ইমার্জিনেশন এবং নচসমূহের কারণে পাখির পাখনার অগ্রভাগে কিছু খাঁজের সৃষ্টি হয়, এই খাঁজগুলো দিয়ে বায়ু চলাচল করে পাখিকে বায়ুতে উড্ডয়নে সহায়তা করে।

সঠিক অনুচ্ছেদ শিরোনাম কোনটি?
titleA. ওড়ার পালকসমূহের বিশেষ রুপান্তর
titleB. ইমার্জিনেশন
titleC. সেকেন্ডারি
titleD. উড্ডয়ন ক্ষমতাহীন পাখিদের ভেস্টিজিয়ালিটি (Vestigiality)
উত্তর: titleB
যখন ক্যাথলিকরা "লেন্টের" সময়ে মাংস খাওয়া থেকে বিরত থাকে তখন মাংসবিহীন এক ধরনের গাম্বো, যা "গাম্বো যহারবেস" নামে পরিচিত, পরিবেশন করা হয়। বিভিন্ন ধরন্র সবুজ শাকসব্জি যেমন সবুজ শাক, পালং শাক, শালগম দিয়ে রান্না করা হয়। সবুজ শাক রান্না করে মন্ড তৈরী করা হয় এবং ছাকনির সাহায্যে সবুজ তরল ছেঁকে নেওয়া হয়। এই ধরনের খাবার প্রস্তুত খুবই সময়সাপেক্ষ। লেন্টের সময়ে নিরামিষ সীমাবদ্ধতা শিথিল হলে এটা অজনপ্রিয় হয়ে পড়ে। রেঁস্তোরাতে কদাচিৎ এই খাবার পাওয়া যায়। বর্তমান সময়ে এই গাম্বোর সংগে হ্যাম অথবা কাকড়ার মাংস যোগ করা হয়।

ফরাসি, জার্মান, বা পশ্চিম আফ্রিকার রন্ধনশৈলীতে সম্ভবত গাম্বো যহারবেসের উদ্ভব হয়েছে। ফরাসি খাবার পটেজ অক্স হার্বেস (উদ্ভিদের ঝোল) এর সাথে এই খাবারের সাদৃশ্য আছে। জার্মানিতে মন্ডি থার্সডে তে খাওয়া একটি খাবারের সংগে মাংসহীন এই খাদ্যের মিল আছে। জার্মান ক্যাথলিকগণ লেন্টের নিয়ম অনুসরণ করে। এই সময়ে তারা সাত প্রকার সবুজ শাক সবজি যুক্ত ঝোল জাতীয় খাবার খেয়ে থাকে।

সঠিক অনুচ্ছেদ শিরোনাম কোনটি?
titleA. গাম্বো যহারবেস
titleB. প্রেক্ষাপট
titleC. বৈচিত্র
titleD. ইতিহাস
উত্তর: titleA
ফজলুল হক বুলবুল ললিতকলা একাডেমিতে ৩০ বছরেরও বেশি সময় ধরে সঙ্গীত শিক্ষা দিয়েছেন। তার হাতে তৈরি হয়েছে দেশের অনেক প্রথিতযশা শিল্পী। "‘ওস্তাদ ফজলুল হক সঙ্গীত একাডেমি’" গঠনের মধ্য দিয়ে তিনি সঙ্গীতকে সকলের মাঝে পৌঁছানোর চেষ্টা করেছিলেন। তাছাড়া ১৯৬২ সালে বাংলাদেশ বেতারের নিয়মিত শিল্পী হিসেবে যোগদেন তিনি। আমজাদ হোসেনের ‘ধারাপাত, পিচ ঢালা পথ’ সহ বেশ কিছু চলচ্চিত্রে কণ্ঠ দিয়েছেন।

তার কাছে তালিম নিয়েছেন এমন শিল্পীদের মধ্যে অগ্রগণ্য;

এছাড়াও ওস্তাদ ফজলুল হকের সংস্পর্শে এসেছেন ফকির আলমগীর সহ অসংখ্য শিল্পী।

সঠিক অনুচ্ছেদ শিরোনাম কোনটি?
titleA. সঙ্গীত জীবন
titleB. প্রারম্ভিক জীবন
titleC. মৃত্যু
titleD. শাস্ত্রীয় সঙ্গীত শিক্ষা
উত্তর: titleA
বেন অ্যাফ্লেক তার শৈশব জুড়ে পেশাগতভাবে অভিনীত করতেন "কিন্তু অর্থে নয় যে, আমার একজন মা আছেন যিনি আমাকে হলিউড নিয়ে যেতে চেয়েছিলেন বা একটি পরিবার যে চেয়েছিলেন আমাকে দিয়ে টাকা উপার্জন করাতে"। তিনি প্রথম সাত বছর বয়সে আবির্ভুত হয়েছেন, "ডার্ক সাইড অফ দ্যা স্ট্রিট" (১৯৮১) নামের একটি স্থানীয় স্বাধীন ছবিতে, পরিচালনায় একজন পারিবারিক বন্ধু। একজন শিশুশিল্পী হিসেবে তার সবচেয়ে বড় সাফল্য ছিল পিবিএস শিশুদের সিরিজের "দ্যা ভয়এজ অফ দ্যা মিমি" (১৯৮৪) এবং "দ্যা সেকেন্ড ভয়এজ অফ দ্যা মিমি" (১৯৮৮), ষষ্ঠ গ্রেড বিজ্ঞান শ্রেণীর জন্য সৃষ্ট। বেন অ্যাফ্লেক "বিক্ষিপ্তভাবে" উভয় ম্যাসাচুসেট্‌স এবং মেক্সিকো থেকে তিনি আট থেকে পনের বছর বয়সে এই মিমি কাজ করেন। একজন কিশোর হিসাবে, অ্যাফ্লেক আবির্ভুত এর মধ্যে এবিসি বিশেষ স্কুলের পরে আবশ্যক: "এ পারফেক্ট ম্যান" (১৯৮৬), টেলিভিশন সিনেমা হ্যান্ড অফ এ স্টেঞ্জার (১৯৮৭) এবং একটি ১৯৭৯ বার্গার কিং বাণিজ্যসংক্রান্ত বিজ্ঞাপনে তাকে দেখা যায়।

সঠিক অনুচ্ছেদ শিরোনাম কোনটি?
titleA. চলচ্চিত্রে কর্মজীবন
titleB. প্রারম্ভিক জীবন
titleC. ১৯৮১-৯৭: শিশু অভিনয় এবং সদিচ্ছা পোষণ
titleD. রাজনীতি
উত্তর: titleC
নিপাহ ভাইরাস সংক্রমণের কোন কার্যকরী চিকিৎসা না থাকায় রোগ প্রতিরোধ ব্যবস্থা অত্যন্ত প্রয়োজনীয়। বাদুড় ও রুগ্ন শূকর থেকে দূরে থেকে এই রোগ প্রতিরোধ করা যায়। বাদুড়ের বর্জ্যমিশ্রিত খেজুরের রস পান, ও বাদুড়ে পুর্ণ কুয়োর জল ব্যবহার না করাই শ্রেয়। বাদুড়রা সাধারণতঃ খোলা পাত্রে সংগৃহীত খেজুর রস পান করে ও মাঝে মধ্যে প্রস্বাব করে, যার ফলে সেটি নিপাহ ভাইরাস দ্বারা সংক্রামিত হতে পারে। বাদুড়ের প্রজননের সঙ্গে এই রোগের সম্পপর্ক এখনো পর্যন্ত বৈজ্ঞানিক পদ্ধতিতে নির্ণীত হয়নি। হাসপাতাল সঞ্জাত সংক্রমণ প্রতিরোধ করার প্রমাণ ব্যবস্থাগুলি অত্যন্ত প্রয়োজনীয়। হেন্ড্রা জি প্রোটিন নির্মিত একটি টীকা বানরদের হেন্ড্রা ভাইরাসের সংক্রমণে ব্যবহার করা হয়েছে, যা হেনিপাহ ভাইরাস ও নিপাহ ভাইরাসের বিরুদ্ধেও অ্যান্টিবডি তৈরি করে, কিন্তু মানুষের ওপর এই টীকার প্রভাব এখনো নির্ণীত নয়।

সঠিক অনুচ্ছেদ শিরোনাম কোনটি?
titleA. প্রকোপ
titleB. প্রতিরোধ
titleC. লক্ষণ ও উপসর্গ
titleD. রোগ নির্ণয়
উত্তর: titleB
তার লেখনীতে ফুটে ওঠে নারীদের বঞ্চনার কথা, ফুটে ওঠে দলিতদের অধিকার আদায়ের কথা। ২০০৬ সালে তার লেখা কবিতার বই "টাচ" প্রকাশিত হয়, যেটির ভূমিকা লিখেছিলেন কমলা সুরাইয়া। বইটি পাঁচটা ভাষায় অনূদিত হয়। এরপর তার বই "মিজ মিলিটান্সি" প্রকাশিত হয়। বইটি জাতপাত বিরোধী ও নারীবাদী দৃষ্টিভঙ্গি নিয়ে লেখা। "মাস্কারা", "মাই লাভার্স স্পিকস অব রেপ" এর জন্য তিনি পুরস্কৃত হয়েছিলেন। তার লেখনী প্রকাশিত হয়েছে বিভিন্ন সংগ্রহ ও জার্নালে। তন্মধ্যে উল্লেখযোগ্য হল: "অ্যান্থলজি অব কন্টেম্পোরারি ইন্ডিয়ান পোয়েট্রি", "দ্য লিটল ম্যাগাজিন", "কাব্য ভারতী", "দ্য নিউ ইন্ডিয়ান এক্সপ্রেস", "আউটলুক", "তেহেলকা" ইত্যাদি। ২০০৯ সালে আইওয়া বিশ্ববিদ্যালয়ে ইন্টারন্যাশনাল রাইটিং প্রোগ্রামে ভারতের প্রতিনিধিত্ব করেছিলেন। সর্বকনিষ্ঠ ভারতীয় হিসেবে তিনি ওখানে ভারতের প্রতিনিধিত্ব করেছেন। তিনি বিভিন্ন কবিতা উৎসবে বিচারকের দায়িত্ব পালন করেছেন। এছাড়াও, আয়াঙ্কালি নামের এক দলিত নেতার জীবনীগ্রন্থ যৌথভাবে রচনা করেছেন তিনি। ২০১৪ সালে কিলভেনমানি গণহত্যা নিয়ে "দ্য জিপসি গডেস" শিরোনামে বই লিখেন।

সঠিক অনুচ্ছেদ শিরোনাম কোনটি?
titleA. লেখক
titleB. ওসমানিয়া বিশ্ববিদ্যালয়ে বিফ ফেস্টিভালে অংশগ্রহণ
titleC. প্রারম্ভিক জীবন ও শিক্ষা
titleD. সমাজকর্মী
উত্তর: titleA